ถ้าเราจะหยุดทานยาคุมจะท้องไหมคะ กินมาประมาณปีกว่าๆแล้ว ล่าสุดมีเพศสัมพันธ์ วันที่ 9-11 มีนาคม ที่ผ่านมา(บางวันลืมทาน ต้องทานวันต่อมา 2 เม็ด) อยากทราบว่าจะสามารถหยุดกินยาคุมได้เลยไหมคะ จะมีสิทธิ์ท้องไหม หรือถ้าต้องกินต่อ ต้องกินอีกกี่เดือน ถึงจะไม่มีโอกาสท้องเลยคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยหากต้องการหยุดยา สามารถทำได้เลยเมื่อกินยาคุมหมดแผงค่ะ หลังการหยุดยาคุม ก็จะกลับมามีไข่ตกและตั้งครรภ์ได้ตามปกติที่ประมาณ 1-3 เดือนขึ้นกับบุคล ดังนั้นถ้ายัวไม่พร้อมมีบุตร แนะนำการคุมกำเนิดด้วยวิธีอื่นๆต่อทันที หลังการหยุดกินยาคุมกำเนิด เช่นใส่ถุงยางอนามัย ฉีดหรือฝังยาคุมแทน เป็นต้น